نصر الدین مراد خان

نصر الدین مراد خان (1904ء–1970ء) ایک روسی نژاد، ترک النسل، پاکستانی معمار اور مدنی مہندس تھے، جنہیں مینار پاکستان کے معمار ہونے کی بدولت پہ یاد کیا جاتا ہے۔

زندگی

ابتدائی زندگی 

نصر الدین مراد خان 1904ء میں شمالی قفقاز میں واقع سلطنت روس کے شہر داغستان میں پیدا ہوئے۔ 1930ء میں انہوں نے لینن گراڈ یونیورسٹی سے مدنی ہندسیات کی ڈگری حاصل کی، اور بعد ازاں، انہوں نے اسی یونیورسٹی سے معماری اور شہری منصوبہ بندی کی ڈگریاں بھی حاصل کیں۔

روس کی آرکیٹیکٹس ایسوسی ایشن کے رکن بنے۔ انہیں روسی حکومت کی طرف سے بہترین نقشہ نویسی پر کئی انعامات بھی ملے مگر روسی کمیونسٹ پارٹی سے اختلاف کے باعث وہ جرمنی چلے گئے یہ دوسری عالمی جنگ کے اختتام کا زمانہ تھا اور جرمنی کی بیشتر عمارات تباہ وبرباد ہوچکی تھیں چنانچہ جرمنی حکومت نے انہیں سول انجینئر کی حیثیت سے ملازمت دے دی۔ مراد خان نے جرمنی میں رہائشی عمارتوں کے علاوہ دو جدید طرز کے تھیٹر اور دو بڑے چرچ اور متعدد عمارات کے ڈیزائن تیار کئے۔

پناہ گزینی 

مراد خان قفقاز کے علاقہ کو سوویت راج سے آزاد کرانا چاہتے تھے۔ اس کے سبب، 1943ء میں انہیں اپنی جان بچانے کے لیے داغستان سے جرمنی فرار ہونا پڑا، جہاں وہ برلن میں اقوام متحدہ انتظامیہ برائے بحالی و ریلیف کے قائم کردہ پناہ گزین کیمپ میں ٹھہرے۔ وہیں انہوں نے ایک ترکی پناہ گزین خاتون، حمیدہ آکموت سے، 1944ء میں شادی کر لی۔

پاکستان آمد 

جرمنی میں سات سالہ پناہ گزینی کے بعد، 1950ء میں، مراد خان اپنے خاندان سمیت پاکستان آ گئے۔ 1946ءمیں ان کی ملاقات جرمنی میں ڈاکٹر عبدالحفیظ مالواڑہ سے ہوئی جن کا تعلق لاہور سے تھا اور وہ اسلحہ سازی اور کیمیا گری کے ماہر تھے۔ ڈاکٹر عبدالحفیظ نے اپنی بیٹی حمیدہ بیگم کی شادی مراد خان سے کردی۔ اس عرصہ میں پاکستان بھی دنیا کے نقشے پر ابھر آیا۔ قیام پاکستان کے بعد انہوں نے مستقل طور پر لاہور میں سکونت کا فیصلہ کرلیا اور جرمنی کو چھوڑ کر 1950ءمیں پاکستان آگئے۔ جون 1951ءمیں انہیں محکمہ تعمیرات میں زیر تعمیر واہ آرڈیننس فیکٹری میں گیریژن انجینئر کے طور پر متعین کردیا گیا۔ 1953ءسے 1958ءتک مراد خاں حکومت مغربی پاکستان کے مشیر تعمیرات رہے۔ قذافی اسٹیڈیم لاہور کے علاوہ انہوں نے بادشاہی مسجد لاہور کی مرمت، مشتر ہسپتال و میڈیکل کالج ملتان، دماغی امراض کا ہسپتال اور رہائشی کالونی مانسہرہ، ٹیکسٹائل ٹیکنالوجی انسٹی ٹیوٹ لائلپور (فیصل آباد) بوریوالہ ٹیکسٹائل ملز اور ہمالہ پولیس ٹریننگ کالج کے منصوبے بھی تشکیل دئیے۔

وفات 

15 اکتوبر، 1970ء کو دل کے دورہ کے باعث مراد خان وفات پا گئے۔

فنی کیریئر 

1930ء میں مراد خان داغستان اور لینن گراڈ میں کئی عہدوں پہ فائز رہ چکے تھے۔ انہیں سٹالن کی تطہیر مہندسان کے دوران گرفتار کیا گیا، مگر فروری 1940ء میں انہیں دوبارہ شمالی قفقازپروجیکٹ ٹرسٹ کی پیتی گورسک شاخ کا انجینئر اعلى اور معمار اعلى مقرر کر دیا گیا۔

مینار پاکستان 
نصرالدین مراد خان نے مینار پاکستان کی تعمیر کیلئے اپنی خدمات بِلا معاوضہ پیش کیں۔
اُنہوں نے مینار کے ڈیزائن اور تعمیر کی فیس ( جو تقریباََ 2 لاکھ 52 ہزار بنتی تھی ) نہ لی اور اِسے مینار کی تعمیر کیلئے بطور عطیہ دے دیا۔

انعامات 
1963ء میں تمغہ امتیاز ملا۔

نظریات

مزید دیکھیے 
 مینار پاکستان

حوالہ جات 

1904ء کی پیدائشیں
1970ء کی دہائی کی وفیات
1970ء کی وفیات
پاکستانی سول انجینئر
پاکستانی معمار
تمغائے امتیاز
سوویتی ماہرین تعمیرات
سوویتی مسلم
کمیک
لاہوری شخصیات
مدنی مہندس
تمغائے امتیاز وصول کنندگان
وفیات بسبب دورہ قلب
داغستانی نژاد پاکستانی شخصیات
پاکستان کے وطن گیر شہری
سینٹ پیٹرز برگ اسٹیٹ یونیورسٹی کے فضلا
سوویتی سول انجینئر
پاکستانی شہری منصوبہ ساز